OzLabs/hebrew-wiki-articles huggingface dataset:
Save the Day

"Save the Day" הוא סינגל שהוקלט על ידי הזמרת-יוצרת האמריקאית מריה קארי, ביחד עם הראפרית האמריקאית לורן היל, מתוך אלבום האוסף של קארי, The Rarities.<ref name=":0"></ref> השיר יצא לאור ב-21 באוגוסט 2020, על ידי חברות התקליטים לגסי רקורדינגס וקולומביה רקורדס, כסינגל הראשון מתוך אלבום האוסף.<ref name=":0" />

השיר הגיע למקום השני במצעד שירי ה-R&B הדיגיטליים.<ref name=":0"/>

== רקע וכתיבה ==
השיר נכתב על ידי מריה קארי, ג'רמיין דופרי, ג'יימס רייט, צ'ארלס פוקס ונורמן גימבל והופק על ידי קארי ודופרי גם כן.<ref></ref> השיר דוגם בתוכו קטעים מתוך השיר "Killing Me Softly", של להקת פוג'יז, שיצא לאור בשנת 1996 ואותו לורן היל הקליטה גם כן במסגרת חברותה בלהקה.<ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות.<ref></ref>

== וידאו קליפ ==
האודיו הרשמי של השיר פורסם ב-21 באוגוסט 2020, בערוץ היוטיוב הרשמי של מריה קארי וצבר למעלה ממיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|21 באוגוסט 2020
|הזרמת מוזיקה • הורדה דיגיטלית
|לגסי • קולומביה
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי ג'רמיין דופרי
קטגוריה:שירים שנכתבו על ידי מריה קארי
קטגוריה:בלדות משנות ה-2020
קטגוריה:בלדות R&B עכשוויות
Out Here on My Own

Out Here on My Own (בעברית: כאן בחוץ לבדי) הוא סינגל שהוקלט על ידי הזמרת-יוצרת האמריקאית איירין קארה, מתוך הפסקול Fame.<ref name=":0"></ref><ref name=":1"></ref><ref name=":5"></ref> את השיר כתבה הזמרת לסלי גור עם אחיה. השיר יצא לאור באוגוסט 1980, כאחד משירי הנושא של הסרט "תהילה", מתוכו הקליטה קארה שיר נוסף שהפך ללהיט בינלאומי, "Fame".<ref name=":0" /><ref name=":1" /><ref name=":5" />

במרוצת השנים הוקלטו שלל גרסאות כיסוי של השיר, תוך שאחת מהן הצליחה להפוך ללהיט ולהגיע לעשירייה הפותחת בשווייץ.<ref></ref>

== הצלחה ==
השיר זכה להצלחה מסחרית רבה כאשר הגיע למקום ה-19 במצעד הבילבורד הוט 100, שם שהה שבועות רבים במצעד ואף הפך לאחד מהשירים המצליחים ביותר של קארה.<ref name=":6"></ref> במצעד השירים העכשוויים למבוגרים הגיע בשיאו למקום ה-20, תוך שהצליח לשהות במצעד מספר שבועות רב גם כן.<ref name=":6" />

במצעד הסינגלים הבריטי הגיע השיר למקום ה-58 וזכה להצלחה נאה במצעד.<ref name=":7"></ref>

== פרסים ומועמדויות ==
השיר הועמד לפרס אוסקר לשיר המקורי הטוב ביותר, אף הפסיד לשירה האחר של קארה "Fame", שזכה בפרס. כמו כן, הייתה זו הפעם הראשונה בהיסטוריית טקס פרסי האוסקר ששני שירים מאותו סרט הועמדו באותה הקטגוריה וזאת, בנוסף לכך שאחד מהם אף הצליח לזכות בפרס.

בנוסף לכך, נמכר השיר בכמויות רבות מה שהפך אותו לשיר "מולטי-פלטינה", ברחבי העולם.<ref name=":7" />

== מיקומי שיא ==

== גרסתה של מריה קארי ==

Out Here on My Own (בעברית: כאן בחוץ לבדי) הופץ מחדש בשנת 2020, על ידי הזמרת-יוצרת האמריקאית מריה קארי.<ref name=":2"></ref> השיר יצא בסמוך לשנת 2020, על ידי חברות התקליטים לגסי רקורדס וקולומביה רקורדס, כסינגל השני מתוך אלבום האוסף שלה, The Rarities.<ref name=":2" />

את השיר הקליטה מריה קארי כבר בשנת 2000, ורק בשנת 2020 היא החליטה להפיץ אותו לרשתות הזרמות המדיה השונות.<ref></ref>

== הצלחה וביקורת ==
גרסת הכיסוי של קארי זכתה להצלחה כאשר מבקרי מוזיקה שונים ביקרו אותה. בניו יורק דיילי ניוז סקרו את גרסת הכיסוי של קארי, תוך שהמליצו למאזינים לשמוע אותה.<ref></ref> במגזין הבילבורד סקרו את השיר באופן מקיף, תוך שהזכירו את העובדה שקארי הייתה חובבת של הסרט "תהילה".<ref></ref>

באתר מוזיקת הרית'ם אנד בלוז Rated R&B, סקרו את השיר גם כן.<ref></ref>

== וידאו קליפ ==
האודיו הרשמי של השיר הועלה לערוץ היוטיוב של קארי ב-18 בספטמבר 2020, בסמוך לצאתו של השיר כסינגל.<ref></ref> האודיו זכה להצלחה מתונה כאשר צבר למעלה מ-150 אלף צפיות בפחות משבועיים לצאתו, תוך שבהמשך העלתה קארי גם את קליפ המילים הרשמי של השיר.<ref></ref>

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:סינגלים מ-2020
קטגוריה:שירי איירין קארה
קטגוריה:שירי מריה קארי
קטגוריה:שירים באנגלית
קטגוריה:שירים מסרטי קולנוע
קטגוריה:בלדות משנות ה-1980
בית הכנסת של אגר

בית הכנסת של אגר (בהונגרית: Egri zsinagóga) הוא מבנה שכבר לא קיים בעיר אגר. המבנה היה קיים במחצית הראשונה של המאה ה-20.

== היסטוריה ==
בית הכנסת נבנה בין השנים 1911 לבין 1913 על פי תוכניותיו של אדריכל בתי הכנסת ההונגרי-יהודי הגדול ליפוט באומהורן, בסגנון אקלקטי מאוחר ובסגנון אר נובו. הוא נבנה בפינת רחוב קארוי היבאי (Hibay Károly) של היום ורחוב לאיוש קושוט. הבניין נחנך ב־13 בספטמבר 1913. צורתו וסגנונו אופייניים לאדריכלות בית הכנסת של באומהורן ולכן ניתן לראות דמיון ברור עם בית הכנסת החדש של סגד או בית הכנסת של נובי סאד. בית הכנסת הצליח לשרת את הקהילה היהודית הניאולוגית של אגר במשך כמה עשורים בלבד. כיוון שהקהילה היהודית המקומית הושמדה ברובה (כ-90%) במהלך השואה במלחמת העולם השנייה, היהודים שרידי השואה לא יכלו לשמור על הבניין השדוד, ההרוס והמוזנח ומכרו אותו לעיריית העיר אגר.

== ההריסה ==
הבעלים החדש לא טיפל כראוי בבניין, בית הכנסת שימש כמחסן, ועמד ריק עם דלתות פתוחות ופרוצות במשך זמן רב. לבסוף פוצץ בשנת 1967 בתירוץ ש"גודלו המוגזם מקלקל את הנוף העירוני".

על כך דיווח בשבחים היסטוריון האמנות המפורסם של אותה עת מיהאי דצ'י (Detshy Mihály):

: "במקביל לשחזור בלוקי הבנינים בעיר, בוצעו גם בחלקים האחרים של מרכז העיר השלמות של "שניים חסרות". אולי המוצלח שבהם הוא מלון יוניקורניס, שנבנה בפינת רחוב קושוט ורחוב קארוי היבאי, במקום המבנה המפריע של בית הכנסת, בעל הכיפה, שהמתיימר להיות בסגנון מזרחי, מבנה שהפריע לנוף העיר שנפתח מהטירה. עם מסתו הרגועה וחזיתותיו הידידותיות, המלון משתלב בצורה נעימה יותר בסביבתו."

מלון יוניקורניס, שנבנה במקום בית הכנסת ונקרא על שם החד-קרן שמופיע בסמל העיר של אגר, נפתח ב-3 באוקטובר 1969. הבניין עומד שם עד היום. זיכרון בית הכנסת נשמר בכמה גלויות צבעוניות ותצלומים בשחור לבן.

בקרבת מקום נמצא בית כנסת נוסף באגר, בית הכנסת הקטן, שנבנה בשנות ה-40 של המאה ה-20 ובו מתקיימות כיום תערוכות אמנות בת זמננו.

== ראו גם ==
* רשימת בתי הכנסת בהונגריה

== לקריאה נוספת ==
* לאסלו גרה: בתי הכנסת של הונגריה, בודפשט, 1989,
* [https://ntf.hu/index.php/2017/10/06/muemlekvedelmi-rombolas-eger-belvarosaban/ הרס אנדרטאות במרכז אגר]
* [http://mnl.gov.hu/mnl/hml/hirek/es_keszitsetek_szamomra_szentelyt_hogy_kozottuk_lakozzam_volt_egyszer_egy_egri "ועשה לי מקדש כדי שאגור בקרבם", היה פעם בית כנסת באגר]
* רודולף קליין: בתי כנסת בהונגריה 1918-1782 Rudolf Klein: Zsinagógák Magyarországon 1782–1918: Synagogues in Hungary 1782–1918. 2011 .

== קישורים חיצוניים ==

קטגוריה:הונגריה: בתי כנסת
קטגוריה:הונגריה: בתי כנסת נאולוגיים
קטגוריה:שואת יהודי הונגריה
קטגוריה:בתי כנסת שנחרבו
קטגוריה:בתי כנסת אשכנזיים
סקו קויטה

סקו קויטה (באנגלית: Sékou Koïta; נולד ב־28 בנובמבר 1999) הוא כדורגלן מאלי המשחק בעמדת החלוץ בצסק"א מוסקבה ובנבחרת מאלי.

==קריירת מועדונים==

קויטה החל את הקריירה שלו במועדון הנוער של USC קיטה מעיר מולדתו. בשנת 2017, הוא חתם על חוזה ברד בול זלצבורג עד לשנת 2022, כשהאחרונה השאילה אותו ישירות לקבוצת הבת שלה, ליפרינג. ב-8 בינואר 2018, הוא הושאל לעונה אחת לוולפסברג. זלצבורג החזירה אותו לשורותיה לקראת עונת 20–2019 במטרה להפוך אותו לאחד מהחלוצים המשתלבים ברוטציה של הקבוצה. ב-18 בדצמבר 2019, קויטה חתם על הארכת חוזה עד לקיץ 2024.

נכלל בסגל נבחרת מאלי לטורניר גביע אפריקה לאומות 2023.

==תארים==
===קבוצתיים===
;רד בול זלצבורג
* אליפות אוסטריה: 2019/20, 2020/21, 2021/2022
* הגביע האוסטרי: 2019/20, 2020/21, 2021/2022

===בינלאומיים===
;מאלי
* גביע אפריקה לאומות עד גיל 20: 2019

==קישורים חיצוניים==

==הערות שוליים==

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני ליפרינג
קטגוריה:כדורגלני וולפסברג
קטגוריה:כדורגלני רד בול זלצבורג
קטגוריה:כדורגלני צסק"א מוסקבה
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2023
קטגוריה:ספורטאים זרים באוסטריה
קטגוריה:מאלים שנולדו ב-1999
CQL

CQL (ראשי תיבות באנגלית של: Contextual Query Language תרגום: שפת שאילתות מבוססת הקשר), בעבר Common Query Language<ref>[https://www.loc.gov/standards/sru/cql/spec.html CQL: the Contextual Query Language: Specifications] SRU: Search/Retrieval via URL, Standards, Library of Congress</ref>, היא שפה רשמית המייצגת שאילתות המיועדת למערכות אחזור מידע כגון מנועי חיפוש, קטלוגים ביבליוגרפיים וארכיוני מידע של מוזיאונים. CQL מבוססת על הסמנטיקה של Z39.50, ויעדי העיצוב שלה הם שהשאילתות יהיו קריאים לאדם, השפה צריכה להיות אינטואיטיבית, במקביל לשמירה על יכולת ביטוי מורכבות יותר של שפות שאילתות. הוא מפותח ומתוחזק על ידי צוות התחזוקה של התקן Z39.50, חלק מהסוכנות האמריקאית "ספריית הקונגרס".

== דוגמאות לתחביר שאילתה ==
שאילתות פשוטות:
<syntaxhighlight lang="SQL">
dinosaur
"complete dinosaur"
title = "complete dinosaur"
title exact "the complete dinosaur"
</syntaxhighlight>
שאילתות עם לוגיקה בוליאנית:
<syntaxhighlight lang="SQL">
dinosaur or bird
Palomar assignment and "ice age"
dinosaur not reptile
dinosaur and bird or dinobird
(bird or dinosaur) and (feathers or scales)
"feathered dinosaur" and (yixian or jehol)
</syntaxhighlight>
שאילתות גישה למפתח העניינים:
<syntaxhighlight lang="SQL">
publicationYear < 1980
lengthOfFemur > 2.4
bioMass >= 100
</syntaxhighlight>
שאילתות על סמך קרבה של מילים אחת לשנייה במסמך:
<syntaxhighlight lang="SQL">
ribs prox/distance<=5 chevrons
ribs prox/unit=sentence chevrons
ribs prox/distance>0/unit=paragraph chevrons
</syntaxhighlight>
שאילתות לרוחב ריבוי ממדים:
<syntaxhighlight lang="SQL">
date within "2002 2005"
dateRange encloses 2003
</syntaxhighlight>
שאילתות מבוססות הרלוונטיות:
<syntaxhighlight lang="SQL">
subject any/relevant "fish frog"
subject any/rel.lr "fish frog"
</syntaxhighlight>
הדוגמה האחרונה עושה שימוש באלגוריתם מסוים עבור רגרסיה לוגיסטית<ref>[http://srw.cheshire3.org/contextSets/rel/ Relevance Ranking Context Set version 1.1] </ref>.

== קישורים חיצוניים ==
* 
* [https://www.loc.gov/standards/sru/cql/ CQL - דף הבית]
* [https://www.loc.gov/z3950/agency/ Z39.50 Maintenance Agency]
* [http://zing.z3950.org/cql/intro.html A Gentle Introduction to CQL]
== הערות שוליים ==

קטגוריה:שפות שאילתות
קטגוריה:ספריית הקונגרס
קטגוריה:ספרנות
Te Mueves

"Te Mueves" (בעברית: "את/ה זז/ה") הוא סינגל שהוקלט על ידי צמד הזמרים הלטיני ציון & לנוקס, ביחד עם זמרת הרגאטון הדומיניקנית נאטי נטשה.<ref name=":0"></ref> השיר יצא לאור ב-17 ביולי 2020, על ידי חברת התקליטים האחים וורנר לטין, כסינגל שלא מתוך אלבום.<ref name=":0" /> השיר הוקלט באולפני קרטרייה.<ref name=":0" />

השיר הגיע למקום ה-32 במצעד האירפליי הלטיני.<ref></ref>

== רקע וכתיבה ==
השיר נכתב על ידי מייק סאבאת', טייני, קודאין, בטו פרז, סרחיו מינסקי, רג'י "אל אותנטיקו", ג'יזל, לנוקס, רפאל פינה, ציון ונאטי נטשה והופק על ידי סאבאת' וטייני גם כן.<ref name=":0" /> השיר והווידאו קליפ הנלווה שיצא עבורו זכו לביקורות שונות בסמוך לצאתם מטעם מבקרי המוזיקה.<ref></ref><ref></ref><ref></ref><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של וורנר מיוזיק לטינה ב-17 ביולי 2020, בשידור חי.<ref name=":1"></ref> הקליפ צבר למעלה מ-25 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|17 ביולי 2020
|הזרמת מוזיקה • הורדה דיגיטלית
|האחים וורנר לטין
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על ריקודים
קטגוריה:סינגלים בהוצאת וורנר מיוזיק לטינה
Free Woman

"Free Woman" (בעברית: אישה חופשייה) הוא שיר שהוקלט על ידי הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica.<ref name=":0"></ref> השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.<ref name=":0" /> ב-28 באוגוסט 2020, יצא הרמיקס הרשמי שלו.<ref name=":1"></ref>

השיר הגיע למקום ה-102 במצעד הבילבורד הוט 100.<ref name=":4"></ref>

== רקע ורמיקס ==
השיר נכתב על ידי ליידי גאגא, בלאדפופ, אקסוול ויוהנס קלר והופק על ידי בלאדפופ, אקסוול וקלר.<ref name=":3"></ref> השיר הוא שיר בסגנון היורוהאוס שמושפע ממוזיקת יורודאנס ומכמה סוגי מוזיקה נוספים, בדומה לשאר שירי האלבום.<ref name=":3" /> בשיר יש שימוש בכלי מקלדת וכלי מוזיקה נוספים שמותאמים לשאר שירי האלבום.<ref name=":3" />

הרמיקס הרשמי של השיר יצא לאור ב-28 באוגוסט 2020 והופץ ברשתות הסטרימינג השונות.<ref name=":1" /> הרמיקס נעשה על ידי האני דיז'ון.<ref name=":1" />

== הצלחה ==
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום.<ref name=":5"></ref><ref name=":6"></ref> האודיו מציג בתוכו את עטיפת האלבום בו הוא נכלל.<ref name=":5" /> בפחות מ-24 שעות, הצליח האודיו לצבור מאות אלפי צפיות, תוך שנכון לספטמבר 2020, צבר למעלה מ-3.4 צפיות.<ref name=":2"></ref> אודיו נוסף של השיר, צבר בשעות בודדות מאות אלפי צפיות גם כן ונכון לספטמבר 2020 מונה הצפיות שלו עומד על למעלה מ-2.3 מיליון צפיות.<ref name=":6" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33.2 מיליון השמעות.<ref name=":0" /> במצעדים זכה השיר להצלחה, כאשר נכנס למצעדי הבילבורד, מצעדי חברת המצעדים הרשמית ומצעדים נוספים.<ref name=":4" /><ref></ref> כמו כן, הצליח השיר להגיע למקום השני במצעד השירים מתחת להוט 100.<ref name=":4" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="2" |עולם
|29 במאי 2020
| rowspan="2" |הזרמת מוזיקה • הורדה דיגיטלית
|רגילה
| rowspan="2" |אינטרסקופ
| align="center"|<ref name=":0" />
|-
|28 באוגוסט 2020
|רמיקס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ליידי גאגא
קטגוריה:שירים שהופקו על ידי בלאדפופ
קטגוריה:שירי להט"ב
קטגוריה:שירים על חופש
קטגוריה:שירים עם נושאים פמיניסטיים
קטגוריה:שירי יורודאנס
קרב חמשת הצבאות

ההר הבודד, שלרגליו נערך הקרב
קרב חמשת הצבאות הוא קרב בדיוני המהווה חלק מההיסטוריה של הארץ התיכונה, עולם הפנטזיה של הסופר ג'ון רונלד רעואל טולקין. הקרב נערך בשנת 2941 לעידן השלישי, והשתתפו בו מצד אחד הגמדים, בני האדם והעלפים, ומצד שני האורקים והים.

הקרב מתואר בסוף הספר ההוביט, ובעיבוד הקולנועי שלו מהווה את עיקר החלק השלישי של הטרילוגיה.

==רקע==
חבורה בת ארבעה עשר חברים – שלושה עשר גמדים שבראשם תורין צינת-אלון, שאליהם הצטרף בילבו בגינס, הוביט יושב הפלך – יצאה במסע אל בטן ההר שבו שוכן סמאוג הדרקון, במטרה לגרש אותו ולשקם את ארבור – שהייתה הממלכה הכבירה של הגמדים בני עם דורין. בילבו התגנב פנימה באמצעות שימוש בטבעת שהופכת אותו לבלתי נראה, ובעקבות כך הדרקון יצא לתקוף את עיר האגם אסגרות. ברד הקשת, לוחם נועז ומפקד פלוגת קשתים במשמר העיר, אשר היה נצר לשושלת מלכי דייל, ירה חץ לעבר סמאוג וקטל אותו.

ברד סייע לשר העיר לשקם את העיר וכרת ברית עם מלך העלפים, שצבאו צעד לעבר העיר אותה שעה. לאחר מכן הנהיגו מלך העלפים וברד כוח צבאי משותף של עלפים ובני אדם לעבר ההר הבודד, שבו התבצר תורין, אשר הפך עם מות הדרקון למלך בטן ההר, יחד עם גמדיו. תורין, נתמך בטענה כי האוצר במקורו היה שייך לאבותיו, סירב לבקשת ברד לחלוק את אוצר הדרקון, ואף קרא לקרובו מלך הגמדים מגבעות הברזל, דֵּין רגל ברזל בֶּן נֵין, לבוא לעזרתו. ברד ומלך העלפים הטילו מצור על ההר הבודד, ואליהם הצטרף גם גנדלף הקוסם. ברד הצליח לשאת ולתת עם תורין על הסכם לחלוקת האוצר בעזרתו של בילבו, אשר גנב את "לב ההר" – אבן חן היקרה למנהיג הגמדים – והעביר אותה לבני האדם, כדי למנוע את המלחמה. התגבורת המיוחלת של צבא גמדים בראשות דֵּין הגיעה וגרמה לתורין לזנוח את ההסכם.

==הקרב==
רגע לפני שפרץ הקרב בין הגמדים לבין העלפים ובני האדם, הותקפו הן הצרים והן הנצורים על ידי צבאו של בולג (בנו של אזוג), מנהיג האורקים בהרי הערפל, יחד עם הווארגים, זאבי הענק. בתגובה התאחדו כוחות בני האדם, העלפים והגמדים. אף על פי שבתחילה נראה היה כי הכוחות של העמים החופשיים יעמדו מול כוחות האופל, המספרים העצומים של חייליו של בולג כמעט וגברו בסופו של דבר על הברית המשולשת. רק עזרה של העיטים שהגיעה באיחור, יחד עם ביורן (מעין אדם-דוב רב עוצמה, שהגמדים נפגשו עימו קודם לכן) היטתה את הכף כנגד האורקים שספגו תבוסה ונאלצו להימלט.

במהלך הקרב הנהיג תורין את חבורת הגמדים שלו בהסתערות אמיצה כנגד האורקים, נפצע אנושות בקרב וחולץ בידי ביורן, אשר הצטרף לקרב בדמות דוב אימתני והרג את בולג. בילבו השתמש בטבעתו ונעלם מן העין, אולם נפצע בראשו ואיבד את הכרתו עד מהרה.

בתום הקרב, בעודו מוטל על ערש דווי, התפייס תורין עם בילבו, לאחר שהשניים הסתכסכו בעקבות גנבת אבן החן, והתפכח מתאוות הבצע בה לקה בעקבות ההשתלטות על האוצר. לאחר מות תורין היה דֵּין רגל ברזל למלך הגמדים שבבטן-ההר. מלך העלפים הניח על חזהו של תורין את אבן החן שבילבו גנב, ועל קברו שבהר הבודד הוצבה חרבו "אורקריסט", אשר זוהרת בחשיכה בעת שאורקים ויצירי רשע נוספים קרבים, ובכך תמיד ניתנה לגמדים התרעה בהתקרב אויב לממלכתם אשר בבטן ההר.

קטגוריה:קרבות הארץ התיכונה
הארי לארווה

הארי אדווין לארווה, הוא נולד בשם לאגרסטרם (בפינית: Harry Edvin "Harri" Larva, הוא נולד בשם Lagerström; 9 בספטמבר 1906 – 15 בנובמבר 1980) היה אתלט פיני. אלוף אולימפי (אמסטרדם 1928) בריצת 1500 מטר. נוסף לכך, היה אלוף פינלנד (1928–1930 ו-1934) בריצת 800 מטר. בזירה הבינלאומית, לארווה וחבריו הפינים, שבלטו בעולם האתלטיקה של אותה תקופה, כונו "הפינים המעופפים".

== ביוגרפיה ==
לארווה נולד וגדל בטורקו בשם הארי אדווין לאגרסטרם. הוא אולץ לשנות את שם משפחתו, לאגרשטרם, על ידי אורהו קקונן יו"ר איגוד האתלטיקה הפיני בשנת 1928 ולימים נשיא פינלנד, בטענה שהשם לא נשמע פיני מספיק. 

===1928===
====אלוף אולימפי====
באולימפיאדת אמסטרדם (1928) זכה לארווה במדליית זהב בריצת 1500 מטר בשיא אולימפי חדש של 3:53.2 דקות, לפני ז'ול לדומג מצרפת (3:53.8 דקות) ובן ארצו אינו פורייה (3:56.4 דקות).

===1932===
באולימפיאדת לוס אנג'לס (1932) הוא סיים במקום עשירי בריצת 1500 מטר בתוצאה של 3:58.4 דקות. 

== חיים אישיים ==
לארווה היה חרט במקצועו.

== שיאים אישיים ==
* ריצת 400 מטר: 50.9 שניות (1929)
* ריצת 800 מטר: 1.53.7 דקות (1928)
* ריצת 1,000 מטר: 2.28.6 דקות (1928)
* ריצת 1,500 מטר: 3.52.0 דקות (1928)
* ריצת מייל: 4.11.0 דקות (1928)
* ריצת 2,000 מטר: 5.38.6 דקות (1929)
* ריצת 3,000 מטר: 8.46.0 דקות (1926)

== קישורים חיצוניים ==

קטגוריה:רצים למרחקים בינוניים
קטגוריה:אתלטים פינים
קטגוריה:אלופים אולימפיים: ריצת 1500 מטרים (גברים)
קטגוריה:אתלטים באולימפיאדת אמסטרדם (1928)
קטגוריה:אתלטים באולימפיאדת לוס אנג'לס (1932)
קטגוריה:ילידי 1906
קטגוריה:פינים שנפטרו ב-1980
Bonito Generation

Bonito Generation הוא אלבום הבכורה של להקת האינדי פופ הבריטית קרו קרו בוניטו. האלבום יצא לאור ב-21 באוקטובר 2016 דרך חברת התקליטים Double Denim Records.

== רקע ==
לאחר הוצאת המיקסטייפ הראשון של הלהקה בשנת 2013, "Intro Bonito", תכננה הלהקה להוציא את אלבום הבכורה שלה בשנת 2015,<ref></ref> אך באוקטובר באותה השנה אמרה הלהקה בראיון ל-Stereogum כי היא עדיין בתהליך הבנה "מה היא רוצה לבטא באלבום הבכורה".<ref></ref> העבודה על האלבום הסתיימה בתחילת חודש אוגוסט בשנת 2016, לאחר שארכה מעל לשנה.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-2016
קטגוריה:אלבומים באנגלית
קטגוריה:אלבומים ביפנית
הפארק הלאומי ההרים הכחולים והרי ג'ון קרו

תחנת הסיירים בפארק הלאומי ההרים הכחולים והרי ג'ון קרו, יוני 2005 
ההרים הכחולים והרי ג'ון קרו הם פארק לאומי בג'מייקה. הפארק משתרע על שטח של 495.2 קמ"ר ותופס כ-4.5% משטח היבשה בג'מייקה.

הפארק ידוע ברחבי העולם בזכות המגוון הביולוגי שלו. פארק זה הוא האחרון משני בתי הגידול הידועים של פרפר זנב הסנונית (Papilio homerus), הפרפר הגדול ביותר בחצי הכדור המערבי, וכן בית הגידול לשחרור הג'מייקני שבסכנת הכחדה (Neospar nigerrimus), לחנק הג'מייקני (Epicrates subflavus) ולהוטיה הג'מייקנית (Geocapromys brownii).

הפארק הוכרז כאתר מורשת עולמית של אונסק"ו עבור קריטריונים שונים (תרבותיים וטבעיים) ב-3 ביולי 2015.<ref></ref>

== קישורים חיצוניים ==

* 
* [https://artsandculture.google.com/story/blue-and-john-crow-mountains/QwIC6W3ELRtfIw עמוד האמנות והתרבות של גוגל - הרי בלו וג'ון קרואו]

== הערות שוליים ==

קטגוריה:ג'מייקה: גאוגרפיה
Mod

"Mod" (באנגלית: "Mood"; ובעברית: "מַצַּב רוּחַ")<ref name=":0"></ref> הוא שיר שהוקלט על ידי הזמר-יוצר הטורקי מוסטפא סנדל, ביחד עם הזמרת-יוצרת הטורקייה זיינפ באסטיק.<ref name=":1"></ref> הוא יצא לאור ב-12 בנובמבר 2019, בהוצאת חברת התקליטים דואן מיוזיק קומפני, כסינגל שלא מתוך אלבום.<ref></ref>

השיר הגיע למקום הראשון בטורקיה טופ 20.<ref></ref>

== רקע וכתיבה ==
השיר נכתב במקור על ידי מוסטפא סנדל בדומה לשירים נוספים שהוציא במהלך הקריירה המוזיקלית שלו,<ref name=":0" /><ref name=":1" /> והוא הופק על ידי ביירק ארהאן.<ref name=":0" /><ref name=":1" /> "Mod" הוקלט על ידי השניים כדואט, שעוסק במצבי הרוח של בני האדם בסיטואציות שונות שהם עוברים במהלך החיים שלהם ודרכי ההתמודדות שלהם בנידון.<ref name=":0" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.<ref name=":3"></ref>

== וידאו קליפ ==
הווידאו קליפ הנלווה של "Mod" הועלה לערוץ היוטיוב של זיינפ באסטיק ב-12 בנובמבר 2019, ביום יציאתו של השיר כסינגל.<ref name=":2"></ref> לאורכו, ניתן לראות את השניים כשהם מבלים בעיר הגדולה ועושים דברים משותפים יחד, תוך שמצב הרוח שלהם חיובי ושמח. ישנן סצנות בהן ניתן לראותם כשהם לבושים בלבוש חגיגי ושרים למיקרופון את השיר.<ref name=":2" />

נכון לאוגוסט 2023 עומד מונה הצפיות של הקליפ על למעלה מ-215 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|12 בנובמבר 2019
|הזרמת מוזיקה • הורדה דיגיטלית
|DMC
|style="text-align:center;"|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מוסטפא סנדל
קטגוריה:שירי זיינפ באסטיק
קטגוריה:דואטים
קטגוריה:שירים בטורקית
קטגוריה:שירי אהבה
קטגוריה:שירים על כאב לב
קטגוריה:שירים על רגשות
קטגוריה:סינגלים בהוצאת DMC
סורת א-טור

סורת א-טור (בערבית: سورة الطور, "ההר") היא הסורה ה-52 בקוראן. בסורה זו יש 49 פסוקים, ושמה נגזר מהפסוק הראשון בה, שם מוזכר הר סיני.

== תוכן הסורה ==
פסוקים 1–28 מדברים על יום הדין, ומתארים את גן העדן והגיהנום. פסוקים 29–43 עוסקים באלו שדחו את מוחמד. בין היתר, מוחמד מאתגר אותם ליצור משהו הדומה לקוראן. על בסיס האיאת הללו ניסחו הוגים מוסלמיים את עקרון האעג'ז אל-קוראן. פסוקים 4–44 עוסקים ביחס בין המוסלמים לבין הלא מוסלמים.

== קישורים חיצוניים ==

== הערות שוליים ==

קטגוריה:סורות
זיינפ באסטיק

זיינפ באסטיק (בטורקית: Zeynep Bastık; נולדה ב-8 ביולי 1993) היא זמרת-יוצרת ושחקנית טורקייה. את הקריירה שלה החלה בשנת 2014, כאשר הוציאה את השיר "Fırça".<ref name=":0"></ref> השיר הפך ללהיט, תוך שבהמשך הוציאה שורה של להיטים נוספים כמו "Her Yerde Sen", "" ו-"Mod".<ref name=":2"></ref><ref></ref><ref></ref>

השיר "Mod" הפך לאחד מהשירים המצליחים ביותר בכל הזמנים בטורקיה, תוך ששהה מספר רב של שבועות במצעד טורקיה טופ 20.<ref></ref>

== חיים וקריירה ==
זיינפ באסטיק נודלה בצ'נקלה, טורקיה ב-8 ביולי 1993.<ref name=":1"></ref><ref></ref> כשהייתה בת שלוש עברה משפחתה לאיזמיר והיא השלימה שם את לימודיה בחטיבת ביניים ובבית ספר תיכון. בשנת 2010 החלה ליצור מוזיקה בצורה מקצועית עם להקת "Jackpot" שפעלה באיזמיר, תוך שהיא עצמה הקליטה מחדש בעיקר שירים ולהיטים ידועים. עד שנת 2012 היא הופיעה עם להקה זו על בערים שונות, ביניהן: איזמיר, אסקישהיר ובורסה. בהמשך, הצטרפה כרקדנית ב-Fire of Anatolia.<ref name=":1" /> היא ביצעה קולות רגע בשיר "Lüzumsuz Savaş" של מוראט דלקיליס.<ref></ref> בעזרתו של דלקיליס, היא הוציאה את הסינגל הראשון שלה "Fırça" בשנת 2014.<ref name=":0" /> השיר הפך ללהיט וצבר למעלה מ-11 מיליון השמעות בספוטיפיי.<ref name=":0" /> היא החלה את קריירת הסולו שלה זמן קצר לאחר מכן. בהמשך, היא זכתה לפרסום והוכרה נוספים לאחר שהוציאה גרסת כיסוי לשירו של אז'ל "Felaket".<ref></ref> בנוסף, היא ביצעה גרסאות כיסוי למספר שירים אחרים, תוך שרובם היו בעיקר של פיקרי קראייל, הארון קולסק ואמיט סיין. את גרסאות הכיסוי העלתה לערוץ היוטיוב שלה ובזכותם, זכתה להצלחה נוספת.<ref></ref><ref></ref>

ביוני 2019 היא הוציאה סינגל עם אניל פיאנצ'י ששמו היה "".<ref name=":2" /> השיר הפך ללהיט ובאותם הזמנים השתתפה בתפקידים קטנים בתוכניות טלוויזיה כמו "Adı Mutluluk", "Yasak Elma", "Sil Baştan" ו-"Umuda Kelepçe Vurulmaz".<ref></ref> היא זכתה לפופולריות נוספת לאחר שהסינגל שלה "Her Yerde Sen" הפך לשיר הנושא של סדרת הטלוויזיה באותו השם "Her Yerde Sen", ששידור בכורתה היה ב-14 ביוני 2019. השיר הציג מצב רוח תוסס, שהוביל לכך שהוא עצמו הפך ללהיט בטורקיה. 

באסטיק הפכה לפרזנטורית של אדידס בשנת 2019 ושל Sunsilk בשנת 2020.<ref></ref><ref></ref> לקראת סוף שנת 2019 ותחילת 2020 יצא להיטה "Mod", שהוקלט ביחד עם מוסטפא סנדל. השיר הפך לאחד מהשירים המצליחים ביותר בכל הזמנים כאשר שהה זמן רב בפסגת מצעד טורקיה טופ 20, תוך שביוטיוב צבר למעלה מ-215 מיליון צפיות.<ref></ref>

בספטמבר 2020 הוציאה את "Dargın" ביחד עם אמיר ג'אן אירק.<ref></ref> בהמשך, יצא השיר "Ara" שזכה להצלחה בין-לאומית כאשר הפך לוויראלי בטיקטוק.<ref></ref>

== דיסקוגרפיה ==

== פילמוגרפיה ==
=== תוכניות טלוויזיה ===
* 2014: "Sil Baştan"
* 2015: "Adı Mutluluk – Gonca Gül Duran"
* 2016: "Umuda Kelepçe Vurulmaz" <small>(בתפקיד Rüya)</small>
* 2018: "Yasak Elma" <small>(בתפקיד אירם)</small>

== קישורים חיצוניים ==

* 

== הערות שוליים ==

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1993
שממית ערבה

שממית ערבה (שם מדעי: Bunopus blanfordii) היא לטאה ממשפחת השממיתיים, המצויה באזור הערבה בישראל.

== תיאור ותפוצה ==
שממית הערבה דומה במראה לשממית הבתים, אך בניגוד אליה היא נעדרת כריות הצמדה בקצות האצבעות, ולכן אינה יכולה לטפס על קירות חלקים. צבעה חום או ורדרד, גבה מכוסה בכתמים חומים גדולים ללא דגם אחיד, ועל הגב בולטים הקשקשים המסודרים בטורים.

היא מאכלסת מגוון מצומצם של בתי גידול, ונמצאת לרוב בבתי גידול מישוריים המאופיינים בחצץ או בקרקע חולית. בארץ חיה באזור אילת ובדרום הערבה, וניתן למוצאה גם במספר מדינות במזרח התיכון ובדרום אסיה: איראן, איחוד האמירויות הערביות, אפגניסטן, טורקמניסטן, כוויית, מצרים, סוריה, עומאן, עיראק, פקיסטן וערב הסעודית.

== התנהגות וביולוגיה ==
שממית הערבה ניזונה מחסרי חוליות קטנים, ופעילה בשעות הלילה בלבד. מתרבה בעונת הקיץ בכמה מחזורי רבייה, כאשר בכל מחזור מוטלות עד שתי ביצים בגומחה הנחפרת באדמה.

== לקריאה נוספת ==
* אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 52-53

==קישורים חיצוניים==

קטגוריה:שממיתיים
קטגוריה:ארץ ישראל: שממיתיים
קטגוריה:ערב הסעודית: זוחלים
קטגוריה:סוריה: זוחלים
קטגוריה:עומאן: זוחלים
קטגוריה:כווית: זוחלים
קטגוריה:איחוד האמירויות הערביות: זוחלים
בילבורד טורקיה

בילבורד טורקיה (בטורקית: Billboard Türkiye) היה מגזין בשפה הטורקית שפעל תחת מגזין הבילבורד בטורקיה והיה אחראי על פרסום המצעדים במדינה, כמו גם על פרסום המצעדים הבינלאומיים במדינה. המגזין עסק בעולם המוזיקה הטורקי ופורסם מדי שבוע.

את המגזין ייסדו בנובמבר 2006 וסגירתו הייתה בשנת 2010.<ref name=":0" />

== המצעדים הטורקיים ==
מגזין בילבורד טורקיה פרסם את טורקיה טופ 20; מצעד טורקי רשמי לשירים בינלאומיים שאינם טורקיים. "רדיו בילבורד" שידר את המצעד בתחנת הרדיו 87.7 Rokket FM (איסטנבול). המצעדים הללו היו למצעדים הרשמיים של שירים בינלאומיים בטורקיה. המצעדים עודכנו בכל יום שני באתר ובמגזין. החל מספטמבר 2009 הפכו המצעדים למצעדים חודשיים בלבד.

בילבורד טורקיה היו אחראים לפרסם גם את מצעד טורקיה טופ 20, שמכיל בתוכו שירים טורקיים בלבד והוא המצעד הרשמי לשירים בטורקיה.

המגזין הפסיק את פועליו בשנת 2010.<ref name=":0"></ref>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כתבי עת העוסקים בתקשורת המונים
קטגוריה:בילבורד
Time 'n' Place

Time 'n' Place הוא אלבום האולפן השני של להקת האינדי פופ הבריטית קרו קרו בוניטו. האלבום יצא לאור ב-1 באוקטובר 2018 דרך חברת התקליטים Polyvinyl Record Co. להוצאת האלבום, שהופק על ידי חבר הלהקה גאס לובן, קדמו הסינגלים "Only Acting" (שנכלל גם במיני-אלבום של הלהקה, TOTEP), "Time Today" ו-"Make Believe". באלבום זה ניכר שינוי מסגנונה הקודם של הלהקה, והוא מכיל מוזיקת אינדי רוק ודרים פופ.<ref></ref><ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומים באנגלית
קטגוריה:אלבומי אינדי רוק
KU לוון

האוניברסיטה הקתולית בלוון (בהולנדית: Katholieke Universiteit Leuven; בקיצור: KU Leuven) היא אוניברסיטת מחקר עצמאית, הממוקמת בלוון שבבלגיה, אשר נוסדה בשנת 1425. נכון לשנת 2023, למדו באוניברסיטה כ־63,774 סטודנטים, מתוכם 15,179 (23.8%) סטודנטים בין־לאומיים המגיעים מ־150 מדינות. שפת ההוראה העיקרית במוסד היא הולנדית, אם כי מספר תוכניות נלמדות באנגלית, במיוחד בתארים מתקדמים. היא האוניברסיטה הגדולה ביותר בבלגיה ובארצות השפלה ונחשבת לאחת מן הטובות באירופה ומדורגת באופן עקבי כאחת מ־100 האוניברסיטאות הטובות בעולם.

הקמפוס הראשי של האוניברסיטה נמצא בלוון שבו פקולטות, בתי ספר, ספריות, מכוני מחקר, מעונות סטודנטים, בית החולים האוניברסיטאי ומתקנים נוספים שמפוזרים ברחבי העיר עצמה, אך ישנם קמפוסי לווין גם בערים ברוז', דה נייר, גנט, בריסל, אנטוורפן וג'ייל. האוניברסיטה חברה (מייסדת) במספר רשתות מוסדיות ובין־לאומיות, ובהם ועידת בתי הספר האירופיים לחינוך ומחקר הנדסי מתקדם (CESAER), אוניברסיטאס 21 (U21), קבוצת קוימברה (GC), הליגה האירופית לאוניברסיטאות מחקר (LERU), אירופאום, איגוד האוניברסיטאות האירופאיות (EUA), האוניברסיטה הבין־לאומית בוונציה (VIU), הפדרציה הבין־לאומית של האוניברסיטאות הקתוליות (IFCU), קונסורציום מדיניות טרנס־אטלנטית (TPC) ֹֹ וב־Una Europa. בנוסף האוניברסיטה מקיימת שיתוף פעולה עם ארגוני מחקר וטכנולוגיה אסטרטגיים פלמיים ומקיימת שיתופי פעולה מחקריים בין־לאומיים. האוניברסיטה מציעה 49 תוכניות לתואר ראשון, 137 תוכניות לתואר שני ו־43 תוכניות מתקדמות לתואר שני בחמש עשרה הפקולטות המרכיבות אותה. 

אוניברסיטת לוון נחשבת לאוניברסיטה הקתולית העתיקה בעולם, אך למרות שמה האוניברסיטה פועלת בנפרד מן הכנסייה הקתולית.

כמה מבוגרי האוניברסיטה הידועים הם: עבד אל-קדיר ח'אן, וינסנט ריימן, סימון מיניולה והרמן ואן רומפיי.

== היסטוריה ==
המוסדות האקדמיים המוקדמים החלו לפעול באזור כבר בשנת 1425, אך הם נסגרו בשנים שלאחר המהפכה הצרפתית. האקדמיה נפתחה שנית בשנת 1834. בשנת 1970 הוחלט על פיצול באוניברסיטה לאור המתיחות החברתית במדינה.

== ארגון אקדמי ==
האוניברסיטה מאורגנת בשלוש קבוצות, שלכל אחת פקולטות, מחלקות ובתי ספר משלה המציעים תוכניות עד לרמת דוקטורט.
* קבוצת מדעי הרוח והחברה
:* הפקולטה לתאולוגיה ומדע הדתות
:* הפקולטה למשפטים קנוניים
:* הפקולטה למשפטים וקרימינולוגיה
:* הפקולטה לכלכלה ומנהל עסקים
:* הפקולטה למדעי החברה
:* הפקולטה לאמנויות
:* הפקולטה לפסיכולוגיה ומדעי החינוך
* קבוצת מדע, הנדסה וטכנולוגיה
:* הפקולטה לארכיטקטורה
:* הפקולטה למדעים
:* הפקולטה למדעי ההנדסה
:* הפקולטה להנדסה ביו-מדעית
:* הפקולטה לטכנולוגיה הנדסית
* קבוצת מדעי הביו-רפואה
:* הפקולטה לרפואה
:* הפקולטה למדעי הרוקחות
:* הפקולטה למדעי התנועה והשיקום

== דירוגים בין־לאומיים ==
* דירוג שנגחאי – מיקום 86 (2023)
* דירוג Times Higher Education – מיקום 45 (2024)
* דירוג QS לאוניברסיטאות – מיקום 61 (2024)

==קישורים חיצוניים==

* 

*
קטגוריה:בלגיה: אוניברסיטאות ומכללות
קטגוריה:לוון
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:קבוצת קוימברה
קטגוריה:הליגה האירופית לאוניברסיטאות מחקר
קטגוריה:אוניברסיטאס 21
Bip Bip

"Bip Bip" (בעברית: "ביפ ביפ") הוא שיר שהוקלט על ידי הזמרת-יוצרת הטורקייה סימגה.<ref name=":0"></ref> הוא יצא לאור ב-22 בספטמבר 2014, בהוצאת חברת התקליטים דואן מיוזיק קומפני כסינגל שלא מתוך אלבום.<ref name=":0" /> הגרסה המצליחה של השיר נקראה בשם "".<ref name=":1"></ref>

השיר לא הצליח להיכנס לטורקיה טופ 20, אך זכה להצלחה רבה ביוטיוב.<ref name=":1" />

== רקע וכתיבה ==
השיר נכתב והופק על ידי אלפר נרמן ואונור.<ref name=":0" /> בשנת 2011, הוציאה סימגה את מיני-אלבום הבכורה שלה Yeni Çıktı, שלא זכה להצלחה לה ציפתה ולאחר מכן, החליטה להוציא את "Bip Bip", כסינגל הבכורה שלה, שהצליח לזכות להצלחה רבה, כאשר צבר למעלה מ-54 מיליון צפיות ביוטיוב.<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.<ref></ref>

== וידאו קליפ ==
הווידאו קליפ הנלווה של "Bip Bip" הועלה לערוץ היוטיוב של netd müzik ב-22 בספטמבר 2014, ביום יציאתו של השיר כסינגל.<ref name=":1" /> בתחילתו, ניתן לראות את סימגה כשהיא הולכת בשדה הפתוח ולראשה כובע קש, תוך שהיא עצמה לובשת שמלה בצבע אדום ולאחר מכן מתחילה לשיר את השיר.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-55 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|22 בספטמבר 2014
|הזרמת מוזיקה • הורדה דיגיטלית
|DMC
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלי בכורה מ-2014
קטגוריה:שירי סימגה
קטגוריה:שירים בטורקית
קטגוריה:שירי אהבה
קטגוריה:שירים על נשיקות
קטגוריה:סינגלים בהוצאת DMC
ברברה לגואה

ברברה לגואה (באנגלית: Barbara Lagoa; נולדה ב-2 בנובמבר 1967)<ref>https://www.mynews13.com/content/dam/News/static/FL/pdfs/Lagoa-Barbara-Application.pdf
</ref> היא עורכת דין ומשפטנית אמריקאית. היא מכהנת כשופטת בבית המשפט הפדרלי האחד עשר לערעורים של ארצות הברית. לפני שמונתה לשופטת פדרלית, הייתה האישה ההיספנית הראשונה שמונתה לבית המשפט העליון של פלורידה.<ref></ref><ref></ref>

== חיים אישיים ==
ברברה נשואה לעורך הדין פול סי האק ג'וניור, אשר אביו הוא השופט המחוזי פול האק.<ref name="wusf"></ref> ללגואה ובעלה שלוש בנות, כולל תאומות.<ref name="wapo"></ref> לגואה היא קתולית מאמינה.<ref></ref>

==קישורים חיצוניים==

== הערות שוליים ==

קטגוריה:עורכות דין אמריקאיות במאה ה-20
קטגוריה:שופטות בתי המשפט הפדרליים של ארצות הברית
קטגוריה:שופטי בתי המשפט הפדרליים לערעורים של ארצות הברית
קטגוריה:אמריקאים ממוצא קובני
קטגוריה:פלורידה: אישים
קטגוריה:בוגרות אוניברסיטת פלורידה הבין-לאומית
קטגוריה:בוגרי אוניברסיטת פלורידה הבין-לאומית
קטגוריה:בוגרות בית הספר למשפטים באוניברסיטת קולומביה
קטגוריה:בוגרי בית הספר למשפטים באוניברסיטת קולומביה
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
קטגוריה:מיאמי: אישים
Miş Miş

"Miş Miş" (בעברית: "בֵּלָה בֵּלָה") הוא שיר שהוקלט על ידי הזמרת-יוצרת הטורקייה סימגה.<ref name=":2"></ref> הוא יצא לאור ב-11 ביוני 2015, בהוצאת חברת התקליטים דואן מיוזיק קומפני כסינגל שלא מתוך אלבום.<ref name=":2" /> השיר הפך ללהיט בין-לאומי, אך עם זאת הוחלט שלא לכלול אותו באלבום הבכורה של סימגה.<ref name=":0"></ref>

השיר הגיע למקום הראשון בטורקיה טופ 20.<ref name=":3"></ref>

== רקע וכתיבה ==
השיר נכתב והופק על ידי אוזן בייראשה וסיבל אלגן.<ref name=":2"/> בשנת 2011, הוציאה סימגה את מיני-אלבום הבכורה שלה Yeni Çıktı, שלא זכה להצלחה לה ציפתה ולאחר מכן, החליטה להוציא את "Bip Bip", כסינגל הבכורה שלה, שכן הצליח ביוטיוב כאשר צבר למעלה מ-54 מיליון צפיות.<ref name=":1"></ref> לאחר מכן, יצא השיר הזה כסינגל השני שלה וכסינגל המצליח ביותר שלה.<ref name=":2" /><ref name=":0" /><ref name=":3" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-14 מיליון השמעות.<ref></ref>

== וידאו קליפ ==
הווידאו קליפ הנלווה של "Miş Miş" הועלה לערוץ היוטיוב של netd müzik ב-22 בספטמבר 2015, ביום יציאתו של השיר כסינגל.<ref name=":1" /> בתחילתו, ניתן לראות את סימגה כשהיא הולכת ברחובות העיר, תוך שמסביבה התושבים מבצעים את פעולותיהם היומיומיות כמו תליית כביסה וכדומה.<ref name=":1" /> בהמשך, ניתן לראותה כשהיא רוקדת יחד איתם.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-235 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|11 ביוני 2015
|הזרמת מוזיקה • הורדה דיגיטלית
|DMC
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי סימגה
קטגוריה:שירים בטורקית
קטגוריה:שירים על כאב לב
קטגוריה:שירים על פרידה
קטגוריה:סינגלים בהוצאת DMC
פטי ואפ

ווילי ג'וניור מקסוול השני (באנגלית: Willie Junior Maxwell II; נולד ב-7 ביוני 1991) הוא ראפר וזמר אמריקאי הידוע בשם הבמה פטי ואפ (באנגלית: Fetty Wap). מקסוול צבר הכרה בינלאומית בעקבות סינגל הבכורה שלו Trap Queen, שזכה לאהדה ולהצלחה רבה ואף הגיע למעמד יהלום בארצות הברית. לאחר הוצאת הלהיט, חתם מקסוול על חוזה עם חברת התקליטים 300 אנטרטיינמנט, ומאוחר יותר עם Atlantic Records. אלבום הבכורה שלו הנושא את שמו, שכלל את הלהיט יחד עם השירים "679" ו-"My Way" שזכו גם הם להצלחה בארצות הברית, יצא לאור בספטמבר 2015 והגיע לפסגת מצעד האלבומים האמריקאי בילבורד 200. שירו "" עם פיפת' הרמוני זכה להצלחה בינלאומית.

== דיסקוגרפיה ==
=== אלבומי אולפן ===
* 2015: Fetty Wap

=== מיקסטייפים ===
* 2014: Up Next
* 2015: Zoo Style
* 2015: Coke Zoo
* 2016: Zoo '16
* 2016: Money, Hoes & Flows
* 2016: Zoovier
* 2017: For My Fans 2
* 2018: For My Fans 3: The Final Chapter
* 2018: Bruce Wayne
* 2020: Trap & B

== קישורים חיצוניים ==

* 

== הערות שוליים ==

קטגוריה:אמני אטלנטיק רקורדס
קטגוריה:ראפרים אמריקאים
קטגוריה:זוכי פרס המוזיקה של בילבורד
קטגוריה:אמריקאים שנולדו ב-1991
Yankı

"Yankı" (באנגלית: "Echo"; ובעברית: "הֵד") הוא שיר שהוקלט על ידי הזמרת-יוצרת הטורקייה סימגה.<ref name=":4"></ref> הוא יצא לאור ב-29 בינואר 2016, בהוצאת חברת התקליטים דואן מיוזיק קומפני כסינגל שלא מתוך אלבום.<ref name=":4" /> הוא הפך ללהיט בין-לאומי, אך עם זאת הוחלט שלא לכלול אותו באלבום הבכורה של סימגה, בדומה ל-"Miş Miş".<ref name=":4" /><ref name=":0"></ref>

השיר הגיע למקום השני בטורקיה טופ 20.<ref name=":5"></ref>

== רקע וכתיבה ==
השיר נכתב על ידי סימגה, דניז ארטן, סזן אקסו וארסיי אונר והופק על ידי סמסון דמיר.<ref name=":4"/> הצלחתו של "Yankı" התבטאה בכך שהוא כבש עשרות פסגות של מצעדים בטורקיה, תוך שהפך לאחד מהשירים המצליחים ביותר בשנת 2016 בטורקיה וזאת לאור העובדה, שהגיע למקום השני בטורקיה טופ 20.<ref name=":5" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות.<ref></ref>

== וידאו קליפ ==
הווידאו קליפ הנלווה של "Yankı" הועלה לערוץ היוטיוב של netd müzik ב-1 בפברואר 2016, כמה ימים לאחר יציאתו של השיר כסינגל.<ref name=":1"></ref> חלק מהקליפ צולם בשחור-לבן בעוד חלקו צולם בצבע על מנת להמחיש את המשמעות שלו.<ref name=":1" /> כמו כן, ברוב הקליפ ניתן לראות את סימגה כשהיא לבדה.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-170 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|29 בינואר 2016
|הזרמת מוזיקה • הורדה דיגיטלית
|DMC
|style="text-align:center;"|<ref name=":4" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי סימגה
קטגוריה:שירים בטורקית
קטגוריה:סינגלים בהוצאת DMC
Kamera

"Kamera" (באנגלית: "Camera"; ובעברית: "מַצְלֵמָה") הוא שיר שהוקלט על ידי הזמרת-יוצרת הטורקייה סימגה.<ref name=":2"></ref> הוא יצא לאור ב-18 ביולי 2016, בהוצאת חברת התקליטים דואן מיוזיק קומפני כסינגל שלא מתוך אלבום.<ref name=":2" /> השיר הפך ללהיט בין-לאומי, אך עם זאת הוחלט שלא לכלול אותו באלבום הבכורה שלה, בדומה ל-"Miş Miş" ו-"Yankı".<ref name=":2" /><ref name=":0"></ref><ref name=":4"></ref>

השיר הגיע למקום השביעי במצעד שירי הפופ של טורקיה והפך ללהיט במדינה.<ref name="web.archive.org"></ref>

== רקע וכתיבה ==
השיר נכתב על ידי אלפר נרמן, סזן אקסו, אונור ואמיטאב בטצ'ריה והופק על ידי סימגה ביחד עם אוזן בייראשה.<ref name=":2" /> הצלחתו של השיר התבטאה בכך שהוא נכנס למצעדים רבים, תוך שהפך לאחד מהשירים המצליחים ביותר של סימגה וזאת לאור העובדה, שהגיע למקום השביעי במצעד שירי הפופ של טורקיה.<ref name="web.archive.org"/>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5 מיליון השמעות.<ref></ref>

== וידאו קליפ ==
הווידאו קליפ הנלווה של "Kamera" הועלה לערוץ היוטיוב של netd müzik ב-22 ביולי 2016, כמה ימים לאחר יציאתו של השיר כסינגל.<ref name=":1"></ref> תחילתו של הקליפ צולמה בשחור-לבן על מנת לגרום לו להיראות כמו סרט ישן. בהמשך לכך, התמונה מתחלפת לתמונה בצבע במטרה להמשיך ולהמחיש את מילות השיר.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-30 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|18 ביולי 2016
|הזרמת מוזיקה • הורדה דיגיטלית
|DMC
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי סימגה
קטגוריה:שירים בטורקית
קטגוריה:סינגלים בהוצאת DMC
Prens & Prenses

"Prens & Prenses" (באנגלית: "Prince & Princess"; ובעברית: "נָסִיךְ וּנְסִיכָה") הוא שיר שהוקלט על ידי הזמרת-יוצרת הטורקייה סימגה.<ref name=":1"></ref> הוא יצא לאור ב-11 בינואר 2017, בהוצאת חברת התקליטים דואן מיוזיק קומפני כסינגל שלא מתוך אלבום.<ref name=":2"></ref> כמו כן, הוחלט שלא לכלול אותו באלבום הבכורה של סימגה.<ref name=":1" />

השיר לא זכה להצלחה במצעדים, אך צבר למעלה מ-70 מיליון צפיות ביוטיוב.<ref name=":3"></ref>

== רקע וכתיבה ==
השיר נכתב על ידי ארסיי אונר שהשתתף בכתיבה הלהיט של סימגה "Yankı", שיצא לאור בשנת 2016 והוא הופק על ידי סמסון דמיר.<ref name=":1" /> הצלחתו של "Prens & Prenses" התבטאה בכך שהוא הצליח לצבור למעלה מ-50 מיליון צפיות ביוטיוב, אך עם זאת הוא הפך לאחד משיריה היחידים של הזמרת שלא נכנס לטורקיה טופ 20.<ref name=":3" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות.<ref></ref>

== וידאו קליפ ==
הווידאו קליפ הנלווה של "Prens & Prenses" הועלה לערוץ היוטיוב של netd müzik ב-11 בינואר 2017, ביום יציאתו של השיר כסינגל.<ref name=":3" /> בתחילתו, ניתן לראות את סימגה כשהיא בבית לבדה, תוך שהמסקרה בעיניה מרוחה היות שניתן להבין כי היא בכתה בעקבות משבר שפקד אותה.<ref name=":3" /> בהמשך היא מתחילה לבצע את השיר.<ref name=":3" />

נכון לאוגוסט 2023 עומד מונה הצפיות של הקליפ על למעלה מ-70 מיליון צפיות.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|11 בינואר 2017
|הזרמת מוזיקה • הורדה דיגיטלית
|DMC
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי סימגה
קטגוריה:שירים בטורקית
קטגוריה:שירים על כאב לב
קטגוריה:שירים על נסיכות
קטגוריה:שירים על נסיכים
קטגוריה:סינגלים בהוצאת DMC
הר בארנס (אנטארקטיקה)

הר בארנס (באנגלית: Mount Barnes) הוא פסגה באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה.

גובהה של הפסגה 985 מטרים מעל פני הים.

ההר מהווה את הקצה המזרחי של גבעות קוקרי.

ההר מתנשא מעל הצד המערבי-מרכזי של מפרץ ניו הארבור.

== היסטוריה ==
=== גילוי ההר ===

אזור גבעות קוקרי (ובכללן הר בארנס) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

=== מקור השם ===

משלחת דיסקברי קראה לפסגה "רמת ניו הרבור" (באנגלית: New Harbor Heights - נהגה: ניו הרבור הייטס).

לימים שונה שם ההר, על ידי משלחת האנטארקטית הבריטית (משלחת טרה נובה), שחקרה את אנטארקטיקה בין השנים 1910–1913, בפיקודו של רוברט פלקון סקוט (המשלחת השנייה של סקוט), והוא נקרא על שמו של פיזיקאי קרח קנדי.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=5YRNAQAAMAAJ&pg=PA243&lpg=PA243&dq=%22Mount+Barnes%22+Antarctica&source=bl&ots=tb1pZouwtV&sig=ACfU3U1BnJd-oh8To9Y1jFM4e9Jvo8ywBA&hl=en&sa=X&ved=2ahUKEwjD7_TRrv_rAhVZTxUIHU8JD6s4ChDoATAJegQIBhAB#v=onepage&q=%22Mount%20Barnes%22%20Antarctica&f=false Sailing Directions for Antarctica: Includes Islands South of Latitude 60°], P 243</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:991 הר בארנס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21196 הר בארנס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=122214 הר בארנס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=920&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר בארנס] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-barnes-antarctica/ הר בארנס] באתר peakery (מרחקים לאתרים סמוכים)

== הערות שוליים ==

בארנס
בארנס
מלאך-ים מגובשש

מלאך-ים מגובשש (שם מדעי: Squatina aculeata) הוא מין של כריש מהמשפחה מלאך-ימיים. הוא מצוי בטבע במימי מערב האוקיינוס האטלנטי ומימי הים התיכון, ממרוקו עד אנגולה ונמיביה, לרוב במים טרופיים או סובטרופיים.
== מאפיינים ==
מלאך הים הוא קרוב של הכרישים, אך במראהו מזכיר גם את הבטאים בגופו השטוח, המותאם לחיי מארב מוסתר תחת החול הימי. לרוב הדג קבור בחוליות ובוץ הקרקעית בעומק של 30 עד 500 מטרים מתחת פני הים, לרוב לאורך מדפי היבשת.

אורכו של מלאך הים 1–1.84 מטר כשהשיא מגיע ל-1.88 מטר. צבע הקשקשים אפור חיוור עד חום בהיר ולאורכו כתמים לבנים עם כתמים חומים כהים. הוא בעל סנפירי חזה רחבים המזכירים סנפירי תריסניות, אך לא מאוחדים עם סנפירי השת. סנפיר הגב קטן מאוד וכמעט שלא נראה. הכריש בעל פה רחב המופנה כלפי מעלה ומכיל שיניים חדות ומעוקלות העוזרות לו לתפוס את טרפו. כריש זה משריץ צאצאים חיים.

הוא חוטף במהירות כל דג, דיונון או סרטן החולף מעליו ביניקה מהירה. פרטים גדולים ביותר יכולים לבלוע גם כרישים קטנים יותר.

מלאך הים המגובשש מצוי בסכנת הכחדה חמורה בטבע, עקב היתפסות ברשתות דיג ועקב צמצום מזונו ברוב האוקיינוס האטלנטי. הוא גם בעל שיעור רבייה איטי.

==קישורים חיצוניים==

== הערות שוליים ==

קטגוריה:בעלי חיים שתוארו ב-1829
קטגוריה:טקסונים שתוארו בידי ז'ורז' קיווייה
קטגוריה:מלאך-ימיים
קטגוריה:דגי הים התיכון
יחסי מקדוניה הצפונית – צ'ילה

יחסי מקדוניה הצפונית–צ'ילה הם היחסים הבינלאומיים בין רפובליקת מקדוניה הצפונית לבין הרפובליקה של צ'ילה.

== היסטוריה ==
היחסים בין שתי המדינות כוננו במקור בשנת 1935 עם ממלכת יוגוסלביה, והם התחדשו בשנת 1946. לאחר מלחמת העולם השנייה לאחר שתי הפרעות, בשנים 1947 ו-1973, הם התחדשו לבסוף במרץ 1990. במהלך תקופה זו חתמו ממשלות צ'ילה ויוגוסלביה על הסכם מסחר ותשלומים (1957, שונה בשנת 1960), הסכם תרבות (1967) והסכם לביטול אשרות תיירים (1978 ו-1979). לאחר קבלת עצמאותה של מקדוניה הצפונית בשנת 1991 כוננו יחסים דיפלומטיים בין המדינות.

== נציגויות דיפלומטיות ==
* צ'ילה מיוצגת במקדוניה הצפונית באמצעות שגרירותה באו"ם.
* מקדוניה הצפונית אינה מיוצגת בצ'ילה לא בדרג השגרירות ולא בדרג הקונסוליה.

== הערות שוליים ==
ג'ון ראת'בון רמזי

ג'ון ראת'בון רמזי (באנגלית: John Rathbone Ramsey; 25 באפריל 1862 – 10 באפריל 1933) היה פוליטיקאי במפלגה הרפובליקנית האמריקאית, שייצג את מחוז הקונגרס השישי של ניו ג'רזי בבית הנבחרים של ארצות הברית בין השנים 1917–1921.

רמזי נולד בוויקוף , ניו ג'רזי ב־25 באפריל 1862. הוא למד בבתי הספר הציבוריים ובבית ספר הפרטי בפארקרסבורג שבמערב וירג'יניה, שם התגורר בין השנים 1872–1879. הוא למד משפטים בהאקנסק שבניו ג'רזי, סיים את הלימודים בשנת 1883 והחל לעבוד בהאקנסק. הוא היה פקיד המחוז של מחוז ברגן בשנים 1895–1910 והיה נציג לוועידה הלאומית הרפובליקנית ב־1908. כיהן כנשיא חברת .Hackensack Brick Co בין השנים 1909–1933, והיה מנהל בכמה בנקים.

רמזי נבחר לקונגרסים השישים וחמש והשישים ושש. כיהן בתפקידו מה־4 במרץ 1917 עד ה־10 באפריל 1921. רמזי ניסה להיבחר שוב, אך הדבר לא עלה בידו. לאחר שעזב את הקונגרס, חזר רמזי לעסוק בייצור לבנים. רמזי נפטר בהאקנסק ב־10 באפריל 1933 ונקבר בבית העלמין האקנסאק.

== קישורים חיצוניים ==

* 
* 

==הערות שוליים==

קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מניו ג'רזי
קטגוריה:אמריקאים שנולדו ב-1862
קטגוריה:אמריקאים שנפטרו ב-1933
אמבולנס (סרט, 1961)

אמבולנס (בפולנית: Ambulans) הוא סרט קצר בן 9 דקות של הבמאי היהודי-פולני יאנוש מורגנשטרן ומציג קבוצת ילדים בשואה. הסרט מציג באופן "נקי" וכמעט ללא אקט של אלימות את הירצחם של קבוצת הילדים והמורה שלהם.

==עלילת הסרט==
הסרט מתחיל בהצגה של מרצפות דרך מרובעות, כאשר בהמשך מתברר שהן מצולמות ממשאית שרק צינור הפליטה פולט העשן נראה ממנה. צינור הפליטה יהיה בהמשך מרכיב מרכזי בסרט. ברקע נשמע קולו של אדולף היטלר בנאומו ברייכסטאג. בהמשך נראית קבוצת ילדים מכונסת יחד. הילדים עסוקים בשלהם במשחקי ילדות כאשר לידם עומד מורה הקבוצה, אדם מבוגר לבוש בחליפה ועניבה. סביב הקבוצה עומדים אנשי אס אס אשר אחד מהם אוחז בכלב. אל הקבוצה מתקרבת משאית עם סימני האמבולנס של הצלב האדום. אנשי האס אס בודקים שאת צינור הפליטה של המשאית ניתן לחבר לצינור שיחובר לארגז המשאית כך שיפלוט את אדי הפליטה לתוך ארגז המשאית. בהמשך אנשי האס אס מעלים את הילדים למשאית, לעיתים בכוח ובשימוש במקל. בסוף עולה המורה וילדה נוספת. דלתות המשאית נסגרות, והצופה רואה את המשאית נוסעת מחוץ לשער המחנה לצלילי השיר שנות ילדות של מרדכי גבירטיג.

==סמליות==
בסרט הקצר ישנם הרבה סמלים הבאים לרמז על אירועים שקרו בתקופת השואה.
מספר דוגמאות:
# המורה המלווה את הילדים מזכיר את דמותו של יאנוש קורצ'אק.
# ה"אמבולנס" שמגיע – מראה על הציניות והשקרים בהם השתמשו הנאצים לרמות את ההולכים למוות עד הרגע האחרון.
# המשחק בו משחקים הילדים סמוך להירצחם – הוא פרה עיוורת המרמז על עיוורונם של הילדים למתרחש.
# ציפורים שחורות עפות ברקע סמוך לאירוע הרצח. 
# היחיד ה"מורשה" לצאת מגדרות המחנה הוא הכלב.

==קישורים חיצוניים==

* 

קטגוריה:סרטים קצרים
קטגוריה:סרטים פולניים
קטגוריה:סרטים על השואה
מלאך-ים נקוד

מלאך-ים נקוד (שם מדעי: Squatina oculata) הוא מין של כריש מהמשפחה מלאך-ימיים החי במימי האוקיינוס האטלנטי המזרחי, מחופי פורטוגל עד אנגולה ונמיביה, ולרוב מצוי במים טרופיים או סובטרופיים. הוא מצוי גם במי הים התיכון.

אורכו של מלאך הים 1.2 מטר בממוצע כשפרטים גדולים מאוד יכולים להגיע לאורך 1.6 מטר. הוא בעל סנפירי חזה רחבים כשל בטאים, אך הם מנותקים משאר הגוף. בנוסף הוא בעל סנפירי שת רחבים, שני סנפירי גב נמוכים והוא חסר סנפירים אנאלים. גופו של מלאך הים שטוח כדי שיוכל להתחפר בחול או בבוץ הימי. מלאך הים משריץ צאצאים חיים.

כריש זה מצוי בעומק של 20 עד 500 מטרים, אך לרוב נפוץ בעומק 100 מטרים, צמוד לקרקעית הים. הוא אורב לטרף של דגים אחרים, סרטנים ודיונונים ואף כרישים קטנים יותר, אותם הוא בולע בפיו הרחב המלא בשיניים חדות.

בדומה לקרובו מלאך-ים מגובשש, הוא מצוי בסכנת הכחדה חמורה בעיקר עקב תפיסה כשלל לוואי של רשתות ספינות דיג, זאת אף על פי שהוא לא נידוג למאכל. אוכלוסיות חופי מאוריטניה ומרוקו הצטמצמו במעל 95% וייתכן שלחופי פורטוגל, בהם דיג אינטנסיבי דומה, הירידה תהיה בהתאם.

==קישורים חיצוניים==

== הערות שוליים ==

קטגוריה:בעלי חיים שתוארו ב-1840
קטגוריה:טקסונים שתוארו בידי שארל לוסיאן בונפרטה
קטגוריה:מלאך-ימיים
קטגוריה:דגי הים התיכון